2.2 ลักษณะการประกอบธุรกิจ

2.2.1 ความเป็นมา

  ดร. เทียม โชควัฒนา ผู้ก่อตั้งสหกรุ๊ป เป็นผู้ริเริ่มธุรกิจของบริษัท โดยในระยะแรกผลิต
  รองเท้าจำหน่ายควบคู่ไปกับสินค้าอุปโภคบริโภคที่สหพัฒน์ผลิต
  โดยเป็นหน่วยงานหนึ่งในบริษัทไลอ้อน (ประเทศไทย) จำกัด ในปี 2517 ได้แยกออกมาตั้งบริษัท
  บางกอกรับเบอร์ จำกัด ผลิตรองเท้านักเรียนรองเท้ากีฬา และชุดกีฬา ภายใต้เครื่องหมาย
  “แพน”

  บริษัท บางกอกรับเบอร์ จำกัด ได้ขยายงานเพิ่มโดยตั้งบริษัท แพนเอเซียฟุตแวร์ จำกัด
  ขึ้นที่สวนอุตสาหกรรมเครือสหพัฒน์ อำเภอศรีราชา จังหวัดชลบุรี
  จดทะเบียนจัดตั้งบริษัทเป็นนิติบุคคล เมื่อวันที่ 5 มิถุนายน 2522 ด้วยทุนจดทะเบียน 10
  ล้านบาทโดยมีวัตถุประสงค์ เพื่อผลิตรับจ้างผลิตและจำหน่ายรองเท้าทั้งในและต่างประเทศ
  ในระยะแรกบริษัทเริ่มทำการผลิตรองเท้า NIKE เพื่อส่งออกไปจำหน่ายในทวีปอเมริกาและยุโรป
  และผลิตรองเท้ากีฬา “แพน” เพื่อจำหน่ายในประเทศ

 การเปลี่ยนแปลงและการพัฒนาการที่สำคัญ

  ปี 2523 บริษัทฯ ได้เริ่มผลิตรองเท้าไนกี้เพื่อส่งออกให้กับบริษัท NIKE IHM INC.
  ประเทศสหรัฐอเมริกาเป็นรายแรกในประเทศ
  และเป็นผลิตภัณฑ์แรกของบริษัทที่มีการส่งออกโดยมียอดผลิตในระยะแรกประมาณเดือนละ 40,000
  คู่

  ปี 2537 บริษัทฯ ได้ยื่นคำขอจดทะเบียนแปรสภาพเป็นบริษัทมหาชนจำกัด เมื่อวันที่ 12 พฤษภาคม
  2537 ตามทะเบียนเลขที่ บมจ. 397 และที่ประชุมวิสามัญผู้ถือหุ้นครั้งที่ 2/2537 เมื่อวันที่ 18
  เมษายน 2537 ได้มีมติเพิ่มทุนจดทะเบียนจาก 400 ล้านบาท เป็น 800 ล้านบาท
  โดยเรียกชำระแล้ว 600 ล้านบาท เมื่อวันที่ 17 มิถุนายน 2537
  และเรียกชำระหุ้นเพิ่มทุนส่วนที่เหลืออีก 200 ล้านบาท ตามมติที่ประชุมวิสามัญผู้ถือหุ้น ครั้งที่
  1/2544 เมื่อวันที่ 8 ตุลาคม 2544

  ปี 2540 บริษัทฯ เป็นบริษัทแรกของประเทศไทย
  สำหรับอุตสาหกรรมประเภทรองเท้าที่ได้รับใบรับรองการบริหารระบบคุณภาพ ISO 9002 :
  1994 จาก Bureau Veritas Quality International เมื่อวันที่ 9 พฤษภาคม 2540
  และเป็นอันดับ 6 ของทวีปเอเชีย

  บริษัทฯ ได้ดำเนินการปรับเปลี่ยนการบริหารระบบคุณภาพจาก ISO 9002 :1994 เป็น ISO
  9001 : 2000 และได้รับการรับรองจาก Bureau Veritas Quality International
  เมื่อวันที่ 9 กุมภาพันธ์ 2547

  ปี 2542 บริษัทฯ ได้รับใบรับรองระบบการจัดการสิ่งแวดล้อม ISO 14001 : 1996 จาก SGS
  Yarsley International Certification Services Limited เมื่อวันที่ 10 กุมภาพันธ์
  2547

  บริษัทฯ ได้ปรับปรุงสายการผลิตให้สามารถผลิตรองเท้า CASUAL
  ได้เพิ่มเติมจากการผลิตรองเท้ากีฬาแต่เพียงอย่างเดียวโดยผลิตรองเท้าให้กับ CLARKS
  และต่อมาได้ผลิตรองเท้า SCHOLL และ MARKS & SPENCER เพิ่มเติม

  ปี 2544 Nike ได้ย้าย NTU (NIKE TECHNICAL UNIVERSITY)
  ซึ่งเป็นโปรแกรมการฝึกสอนการทำรองเท้าอย่างมืออาชีพ มาอยู่ที่ประเทศไทย เมื่อเดือนมีนาคม
  2544 โดยความร่วมมือและสนับสนุนจากบริษัทฯ และบริษัทในเครือของกลุ่มแพน

  ปี 2545 บริษัทฯ นำระบบการบริหารงานการจัดการอย่างมีประสิทธิภาพด้วย TAC, TPM, MOPP
  และ DPL มาเป็นเครื่องมือสร้างความสำเร็จในการผลิตและการด้านตลาด
  เพื่อลดต้นทุนในการผลิตและมีประสิทธิภาพ

  ปี 2546 บริษัทฯ ได้พัฒนาการผลิตโดยเริ่มนำเอาระบบ TMS (TOYOTA MANUFACTURING
  SYSTEM) มาใช้ประยุกต์ในการผลิตร่วมกับระบบ NOS
  ของลูกค้าเพื่อเพิ่มประสิทธิภาพและปรับปรุงการผลิต การทำงานให้กระชับ รวดเร็ว ยืดหยุ่น
  มีคุณภาพและลดต้นทุน

2.  การประกอบธุรกิจ

  ภาพรวมการประกอบธุรกิจ

  บริษัทฯ และกลุ่มบริษัท ดำเนินธุรกิจหลักเป็นผู้ผลิตและส่งออกรองเท้ากีฬา รองเท้ากอล์ฟ
  และรองเท้าลำลองภายใต้เครื่องหมายการค้าชั้นนำของโลก ดังนี้

ผลิตภัณฑ์ ลูกค้ารายใหญ่ (ผู้ว่าจ้าง)

NIKE NIKE USA INC.

CLARKS CLARKS INTERNATIONAL.

 SCHOLL SSL HEALTHCARE HONGKONG LIMITED.

MARKS & SPENCER PERTER BLACK FOOTWEAR &

  ACCESSORIES (KEIGHLEY) LIMITED.

TIMBERLAND THE TIMBERLAND COMPANY.

NORTH FACE THE NORTH FACE HONGKONG LIMITED.

กลุ่มธุรกิจผลิตและส่งออกรองเท้า

  เป็นผู้รับจ้างผลิตตามคำสั่งซื้อจากลูกค้า (OEM) Original Equipment Manufacturing

กลุ่มธุรกิจผลิตหน้าผ้า/พื้นรองเท้า

เป็นผู้ผลิตหน้าผ้า (UPPER) พื้นรองเท้าชั้นกลาง (MID SOLE) และพื้นรองเท้า (UNIT SOLE)
ให้กลุ่มผู้ผลิตและส่งออกรองเท้า

กลุ่มสนับสนุนการผลิต/ธุรกิจตลาด

  เป็นหน่วยงานวิจัย และพัฒนาเทคโนโลยีในการออกแบบรองเท้า
  โดยใช้คอมพิวเตอร์จัดทำรองเท้าต้นแบบ ผลิตแม่พิมพ์ชิ้นส่วนรองเท้า และชิ้นส่วนประกอบรองเท้า
  (COMPONENT) ให้กลุ่มผู้ผลิตและส่งออกรองเท้า

  การดำเนินธุรกิจจะดำเนินการในรูปแบบของกลุ่มบริษัท ที่ให้ความช่วยเหลือสนับสนุนซึ่งกันและกัน
  (SUPPORT INDUSTRY)

นโยบายการแบ่งการดำเนินงานของบริษัทในกลุ่ม

  นโยบายการดำเนินงานของบริษัทฯ และบริษัทย่อย
  จะคำนึงถึงคุณภาพของสินค้าให้เป็นไปตามมาตรฐานที่ลูกค้ากำหนด
  การส่งมอบให้ลูกค้าได้ทันกำหนดและราคาเหมาะสม โดยการช่วยเหลือและสนับสนุนซึ่งกันและกัน
  ดังนี้

กลุ่มธุรกิจผลิตและส่งออกรองเท้า

  ผลิตภัณฑ์ “NIKE” บริษัท แพนเอเซียฟุตแวร์ จำกัด (มหาชน) เป็นผู้รับ Order
  จากลูกค้าและมีการจัดสรรตามกำลังการผลิตของบริษัท ฟุตแวร์เทค (1530) จำกัด บริษัท
  อินเตอร์เนชั่นแนลคิวริตี้ฟุตแวร์ จำกัด และบริษัท กบินทร์บุรีแพนเอเซียฟุตแวร์ จำกัด
  ผลิตหน้าผ้าและประกอบเป็นรองเท้าสำเร็จรูป

  ผลิตภัณฑ์ “CLARKS” และ “SCHOLL” บริษัท แพนเอเซียฟุตแวร์ จำกัด (มหาชน) เป็นผู้รับ
  Order ผลิตหน้าผ้าและประกอบเป็นรองเท้าสำเร็จรูป

  ผลิตภัณฑ์ “MARKS & SPENCER” บริษัท แพนเอเซียฟุตแวร์ จำกัด(มหาชน) และ บริษัท
  ฟุตแวร์เทค (1530) จำกัด เป็นผู้รับ Order
  ผลิตหน้าผ้าและประกอบเป็นรองเท้าสำเร็จรูปแบ่งตามประเภทของรองเท้า

  ผลิตภัณฑ์ “TIMBERLAND” และ “NORTH FACE” บริษัท อินโนเวชั่นนครหลวงฟุตแวร์ จำกัด
  เป็นผู้รับ Order ผลิตหน้าผ้าและประกอบเป็นรองเท้าสำเร็จรูป

  กลุ่มธุรกิจผลิตหน้าผ้า/พื้นรองเท้า

  บริษัท เอ็กซ์เซลเล้นรับเบอร์ จำกัด บริษัท โมเดอร์นเทคโนโลยีคอมโพเน้นท์ จำกัด บริษัท
  ชัยนาทรับเบอร์ จำกัด และ บริษัท ซังชินบางกอกรับเบอร์ จำกัด
  จะเป็นผู้สนับสนุนหลักในการผลิตพื้นรองเท้าเพื่อส่งมอบให้บริษัทฯ บริษัท
  กบินทร์บุรีแพนเอเซียฟุตแวร์ จำกัด และบริษัท อินโนเวชั่นนครหลวงฟุตแวร์ จำกัด ตามลำดับ

  บริษัท แพนระยอง จำกัด บริษัท แพนคอมโพเน้นท์ จำกัด บริษัท แพนอัปเปอร์ จำกัด และ บริษัท
  หันคาบางกอกรับเบอร์ จำกัด ผลิตหน้าผ้ารองเท้าส่งให้บริษัทฯ บริษัท
  กบินทร์บุรีแพนเอเซียฟุตแวร์ จำกัด และบริษัท อินโนเวชั่นนครหลวงฟุตแวร์ จำกัด ตามลำดับ
  เพื่อประกอบเป็นรองเท้าสำเร็จรูป

  บริษัท พิมายฟุตแวร์ จำกัด ผลิตหน้าผ้าและพื้นรองเท้าส่งให้บริษัท อินเตอร์เนชั่นแนลคิวริตี้ฟุตแวร์
  จำกัด เพื่อประกอบเป็นรองเท้าสำเร็จรูป

  กลุ่มสนับสนุนการผลิต/ธุรกิจการตลาด

  บริษัท แพนเทค อาร์แอนด์ดี จำกัด ทำการวิจัยและพัฒนาการทำรองเท้าต้นแบบ
  รองเท้าตัวอย่างให้มีคุณภาพ โดยนำเอาคอมพิวเตอร์ ระบบ CAD-CAM
  มาใช้ในการออกแบบและควบคุมการผลิตรองเท้า
  ซึ่งจะช่วยให้การออกแบบรองเท้าเป็นไปอย่างรวดเร็ว
  และช่วยให้เกิดความคิดสร้างสรรค์ในการออกแบบรองเท้าได้แปลกใหม่ออกไป

  บริษัท พอนเท็กซ์ (ประเทศไทย) จำกัด ผลิตชิ้นส่วนรองเท้าที่เกี่ยวกับ PLASTIC
  ให้แก่บริษัทในกลุ่มแพน ประมาณ 70%

  บริษัท อาภากร อุตสาหกรรม จำกัด เป็นผู้ผลิตแม่พิมพ์สำหรับทำชิ้นงานรองเท้าขายให้แก่บริษัท
  พอนเท็กช์ (ประะเทศไทย) จำกัด เป็นส่วนใหญ่

2.2.3 โครงสร้างรายได้

รายได้หลักของบริษัทฯ และกลุ่มบริษัท เกิดจากการผลิตและส่งออกรองเท้า ส่วนรายได้อื่น ได้แก่
ดอกเบี้ยรับ ค่าเช่ารับ ค่าบริการรับ ค่าการจัดการทางธุรกิจ ค่าที่ปรึกษาทางธุรกิจ
กำไรจากการปริวรรตเงินตรา และการรับจ้างผลิต เป็นต้น

บริษัท แพนเอเซียฟุตแวร์ จำกัด (มหาชน)

  --------------------------- ---------- ------- ---------- -------- ---------- -------
  ยอดขายแยกตามตลาด            ปี 2546             ปี 2545              ปี 2544     

                              ล้านบาท     %       ล้านบาท     %        ล้านบาท     %

  มูลค่าจำหน่าย – ในประเทศ       67.43      2.7     58.77      3.0      122.82     5.6

  – ต่างประเทศ                 2,389.21   97.3    1,911.16   97.0     2,072.40   94.4

  รายได้หลักของบริษัทฯ            2,456.64   30.0    1,969.93   27.7     2,195.22   36.0

  อัตรา เพิ่ม (ลด)               486.71     24.7    (225.29)   (10.3)   409.09     22.9
  ของมูลค่าการจำหน่าย                                                              
  --------------------------- ---------- ------- ---------- -------- ---------- -------

  --------------------------- ---------- ------- ---------- ------- ---------- -------
  ยอดขายแยกตามผลิตภัณฑ์          ปี 2546             ปี 2545             ปี 2544     

                              ล้านบาท     %       ล้านบาท     %       ล้านบาท     %

  มูลค่าจำหน่าย – NIKE           2,060.75   83.9    1,569.62   79.7    1,862.56   84.9

  – CLARKS                    23.86      1.0     48.59      2.5     92.51      4.2

  – SCHOLL                    103.32     4.2     67.81      3.4     105.52     4.8

  – MARKS & SPENCER           20.40      0.8     29.06      1.5     -          -

  – อื่น ๆ                      248.31     10.1    254.85     12.9    134.63     6.1

  รวมมูลค่าการจำหน่าย            2,456.64   100.0   1,969.93   100.0   2,195.22   100. 0
  --------------------------- ---------- ------- ---------- ------- ---------- -------

รายได้หลักของกลุ่มบริษัทฯ

[TABLE]